64. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ.Φ.141.3/20303 της 24 Φεβρ./9 Μαρτ.1977 (ΦΕΚ Β΄ 198) Περί εξαγωγής του μέσου όρου του βαθμού πτυχίου στην Ανωτάτη Βιομηχανική Σχολή Πειραιώς. Έχοντας υπόψη: α) τις διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ.107/62 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων» (τόμ.31 σελ.82) και β) την πρόταση της Ανωτάτης Βιομηχανικής Σχολής Πειραιώς (συνεδρίαση 4.2.1977), αποφασίζουμε: Τροποποιούντες την παρ. 4 της υπ’ αριθ. 51227/ 10.5.72 (ΦΕΚ. 345 τ.Β΄/16.5.72) υπουργικής αποφάσεως (ανωτ. σελ.712,03) ορίζουμε ότι για το ακαδημαϊκό έτος 1976-77 ο μέσος όρος του βαθμού του πτυχίου των φοιτητών της Ανωτάτης Βιομηχανικής Σχολής Πειραιώς, θα εξάγεται μόνο από τους βαθμούς των πτυχιακών μαθημάτων, από δε του ακαδημαϊκού έτους 19771978 από τους βαθμούς των μαθημάτων όλων των ετών. Η απόφαση αυτή να δημοσιευθεί με την Εφημερίδα της Κυβερνήσεως. Δια της υπ’ αριθ. Φ.141.3/40580 της 23 Απρ./16 Μαΐου 1977 (ΦΕΚ Β΄ 448) ομοίας η ισχύς της ανωτέρω αποφάσεως παρετάθη μέχρι της λήξεως του Ακαδημ. έτους 1977-78. 